**Az előterjesztést megtárgyalta:**

* Jogi és Társadalmi Kapcsolatok Bizottsága
* Oktatási és Szociális Bizottság
* Gazdasági és Városstratégiai Bizottság

*A határozati javaslatokat törvényességi*

*szempontból megvizsgáltam:*

*/: Dr. Károlyi Ákos :/*

*jegyző*

**ELŐTERJESZTÉS**

**Szombathely Megyei Jogú Város Közgyűlésének 2016. február 25-i ülésére**

**Javaslat a szociális és gyermekjóléti feladatok ellátására kötött megállapodások módosítására**

Szombathely Megyei Jogú Város Önkormányzata a 467/2015. (XII.10.) Kgy. számú határozata alapján 2016. január 1. napjától 27 település vonatkozásában család és gyermekjóléti szolgáltatási feladatok, valamint házi segítségnyújtás, jelzőrendszeres házi segítségnyújtás ellátására megállapodást kötött.

A szerződésben vállalt feladatok teljesítéséért az ellátottakra tekintettel az érintett települések hozzájárulást fizetnek. A szolgáltatásokért fizetendő térítési díjak a fent említett megállapodásokban 2016. január 1. napjától 2016. március 31. napjáig megállapításra kerültek.

A Pálos Károly Szociális Szolgáltató Központ és Gyermekjóléti Szolgálat 2016. évi költségvetése, a központi támogatás és Szombathely Megyei Jogú Város Önkormányzatának a személyes gondoskodást nyújtó szociális és gyermekjóléti ellátások térítési díjáról szóló 11/1993. (IV.1.) önkormányzati rendelete alapján számított szolgáltatásokért fizetendő díjak **2016. április 1. napjától** **2017. március 31.** napjáig az alábbiak lennének:

* házi segítségnyújtás: **1.257,- Ft**/gondozási óra (jelenleg: 1235,- Ft/gondozási óra)
* jelzőrendszeres házi segítségnyújtás: **426,- Ft**/gondozási nap (jelenleg: 446,- Ft/gondozási nap)
* család és gyermekjóléti szolgáltatás esetén:

A család és gyermekjóléti szolgáltatási feladatok vonatkozásában Szombathely Megyei Jogú Város Önkormányzata igényelheti az állami hozzájárulást. A Községi Önkormányzat az éves elszámolás során felmerült többletköltséget a tárgyévet követő év április 30. napjáig megtéríti Szombathely Megyei Jogú Város Önkormányzatának.

A községi önkormányzatokkal kötött feladat-ellátási szerződés módosítások tervezeteit, valamint a módosítással egységes szerkezetbe foglalt feladat-ellátási szerződést az előterjesztés 1 - 62. számú mellékletei képezik.

Az előterjesztés mellékletei terjedelmükre tekintettel csak elektronikus formában kerülnek kiküldésre, melyek elérhetősége: [www.szombathely.hu/Közgyűlés/E-Közgyűlés/](http://www.szombathely.hu/Közgyűlés/E-Közgyűlés/)2016.

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2016. február „ ”**

**(: Dr. Puskás Tivadar :)**

HATÁROZATI JAVASLAT

**…/2016. (II. 25.) Kgy. számú határozat**

1. Szombathely Megyei Jogú Város Közgyűlése a „Javaslat a Pálos Károly Szociális Szolgáltató Központ és Gyermekjóléti Szolgálattal kapcsolatos döntések meghozatalára” című előterjesztést megtárgyalta és Szombathely Megyei Jogú Város Önkormányzata, valamint Söpte, Salköveskút, Vasasszonyfa, Vassurány, Vasszilvágy, Vasszécseny, Rum, Rábatöttös, Zsennye, Tanakajd, Csempeszkopács, Pornóapáti, Horvátlövő, Vaskeresztes, Szentpéterfa, Vát, Nemesbőd, Acsád, Meszlen, Gencsapáti, Torony, Dozmat, Felsőcsatár, Sé, Perenye, Bucsu és Narda települések önkormányzatai között megkötött feladat-ellátási megállapodások módosítását az előterjesztés 1-62. mellékletei szerinti tartalommal jóváhagyja.
2. A Közgyűlés felhatalmazza a polgármestert az 1. pontban foglalt szerződések aláírására.

**Felelős:** Dr. Puskás Tivadar polgármester

Koczka Tibor alpolgármester

Dr. Károlyi Ákos jegyző

/a végrehajtás előkészítéséért:

dr. Bencsics Enikő, az Egészségügyi és Közszolgálati Osztály vezetője/

**Határidő:** 2016. február 25. /az 1. pont vonatkozásában/

2016. március 31. /a 2. pont vonatkozásában/